Vanceli

Li Vanceli (Vangelî, Vangeli o 'Angèlî 'n salintinu) fannu parti di la Bibbia cristiana, 'n particulari di lu Novu Tistamentu. Tutti li chiesi cristiani ricanùscinu comu canònici quattru Vanceli: secunnu Matteu, secunnu Marcu, secunnu Luca e secunnu Giuvanni.

Li primi tri (Matteu, Marcu e Luca) si chiàminu "sinòttici" pirchì pàrranu di li stissi fatti, cu assai simigghianzi e picca diffirenzi.

Lu Vancelu secunnu Giuvanni, nveci, segui nu schema tuttu so, diffirenti di chiddu di li sinòttici.

A parti li quattru Vanceli canònici, esìstinu puru li vanceli apòcrifi, ca nun sunnu ricanusciuti di li chiesi cristiani. Ntra iddi lu cchiù famusu è lu Protuvancelu di Giàcumu.

Catigurìa:Riliggiuni